A Bizottság 2291/93/EGK rendelete

(1993. augusztus 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1969/93/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékellt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2674/92/EGK rendelettel [3] módosított 3796/90/EGK bizottsági rendelet [4] 6. cikkének rendelkezései értelmében a jogosult még három hónapig hivatkozhasson, amennyiben a 1715/90/EGK bizottsági rendelet [5] 14. cikke (3) bekezdésének a) vagy b) pontja szerinti kötelező érvényű szerződést kötött;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelettel meghatározott jogoknak meg nem felelő kötelező érvényű tarifális felvilágosításokra a 3796/90/EGK rendelet 6. cikkének rendelkezései értelmében a jogosult még három hónapig hivatkozhat, amennyiben az 1715/90/EGK rendelet 14. cikke (3) bekezdésének a) vagy b) pontja szerinti kötelező érvényű szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. augusztus 13-án.

a Bizottság részéről

Christiane Scrivener

a Bizottság tagja

[1] HL L 180., 1993.7.23., 9. o.

[2] HL L 256., 1987.9.7., 1. o.

[3] HL L 271., 1992.9.16., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-KÓD szerinti besorolás | Indoklás |

1 | 2 | 3 |

1.Joghurt ízű, erjesztett tejből, valamint őszibarackpépből, cukorból, stabilizátorból és sűrítőanyagokból (együttvéve összesen kevesebb mint 1,8 tömegszázalék módosított keményítő, pektin és zselatin) készített félfolyékony termék, kevesebb mint 3 tömegszázalék tejzsírtartalommal.A mikroszkopikus vizsgálat körülbelül 1:1 arányban mutatott ki streptococcus thermophilus és lactobacillus bulgaricus baktériumokat; ezeket a termék ultrameleg hőkezelése elpusztította. | 04039091 | A besorolást a Kombinált Nómenklatúra 1. és 6. általános értelmezési szabályai, valamint a 0403, a 040390 és a 04039091 KN-kód megfogalmazásai határozzák meg. A stabilizátorok és sűrítőanyagok kis mennyiségben való jelenléte nem zárja ki a 0403 tarifaszám alatti besorolást (lásd a Harmonizált Rendszerben a 4. áruosztályhoz fűzött magyarázó megjegyzéseket: az általános rész I. rész második bekezdését). Az élő baktériumok hiánya kizárja a 040310 KN-kód alatti besorolást (lásd még a KN 04031002 és 04031099 közötti alszámokra vonatkozó magyarázó megjegyzéseket). |

2.Barnás bézs por, amelyet tej, tejsavó és cukor keverékének hengeres szárítása útján nyertek, csomósodásra hajlamos, tejpor és karamell ízű édes, önálló barna szemcsékkel, az alábbi, tömegszázalék szerinti analitikai jellemzőkkel: | 04049053 | A besorolást a Kombinált Nómenklatúra 1. és 6. általános értelmezési szabályai, valamint a 0404, a 040490 és a 04049053 KN-kód megfogalmazásai határozzák meg. |

szárazanyag | 97,2 |

összes zsír (tejzsír) | 23,5 |

összes fehérjetartalom (nitrogéntartalom × 6,38) | 20,4 |

szacharóz | 1,8 |

laktóz | 44,6 |

kazein | 17,1 |

édes tejsavó (helyes gyártási gyakorlat) | kimutatható |

A gyártási folyamat során alkalmazott magas hőmérséklet eredményeként a cukrok karamellizálódnak és a fehérjék részben lebomlanak. | | | A fehérjék részleges lebomlása és a cukrok karamellizálódása ellenére a termék nem veszíti el természetes tejtermék jellegét a 0404 tarifaszám szerinti értelemben. |

--------------------------------------------------